iraklixyz/georgian-wikipedia-cleaned huggingface dataset:
ტეგანი

ტეგანი — მცენარეთა გვარი ტეგანისებრთა ოჯახისა. მრავალწლოვანი ბალახები და ნახევრად ბუჩქებია. აქვთ ყვითელი, ნავისებრი გვირგვინის ფურცლები და კოლოფი ნაყოფი.

60-მდე სახეობა უმთავრესად ხმელთაშუაზღვისპირეთსა და წინა აზიაშია გავრცელებული. — იზრდება ქვიან, ღორღიან ფერდობებზე. შხამიანია. შეიცავს ეთეროვან ზეთებს, ფლავონოიდ რუტინს.

იგი კულტივირებულია საქართველოში. ტეგანის ზოგიერთი სახეობა სამკურნალოა, ზოგი სახეობის ფოთოლში დიდი რაოდენობით არის ვიტამინი.
დიდუბის ევროპული მონეტების განძი

ევროპული მონეტების განძი — პოლონური პოლტორაკებისა და ბრანდებურგულ-პრუსიული დრაიპოლკერების განძი. აღმოჩენილია თბილისში, ყოფილი ტრამვაი-ტროლეიბუსის პარკის (დიდუბის რაიონი) ტერიტორიაზე. პოლონური მონეტები (19 ც.) სიგიზმუნდ -ის პერიოდს (1587-1632 წწ.) ეკუთვნის და ყველა მოჭრილია ბიდგოშჩის ზარაფხანაში. 3 ც. მიეკუთვნება მარკგრაფ გეორგ ვილჰელმს (1619-1640 წწ.) და მოჭრილია კროსენის ზარაფხანაში. მონეტები დაცულია საქართველოს ეროვნული მუზეუმის სიმონ ჯანაშიას სახელობის საქართველოს მუზეუმში.
ევსტათი ანტიოქიელი

ევსტათი ანტიოქიელი (დ. დაახლ. 280 — გ. დაახლ. 360) — საეკლესიო მოღვაწე და მწერალი. 324-330 წლებში ანტიოქიის პატრიარქი. პირველი მსოფლიო საეკლესიო კრების თავმჯდომარე.

გამოდიოდა არიანელობის წინააღმდეგ. ეკუთვნის პოლემიკური თხზულებები „ორიგენეს წინააღმდეგ“, „მელქისედეკის შესახებ“, იოსებ ფლავიუსის ნაშრომის კომენტარები. ქართულად უთარგმნიათ მისი „ჰომილია ლაზარეს, მარიამისა და მართასათვის.“ იოსებ ფლავიუსის თხზულების კომენტარებისას აღნიშნავს, რომ ნოეს შთამომავალთა შორის იყო თობელი, რომლის შემდგომი მოდგმა არიან თეობელები, დღევანდელი იბერები, მოსოხი, რომლისგანაც მოდიან მესხენები, იგივე კაპადოკიელები.

თეიმურაზ ბატონიშვილის მიხედვით მის დროს ეკურთხა ქართლის პირველი მთავარეპისკოპოსი იოანე.
ტეგანისებრნი

ტეგანისებრნი — ორლებნიან მცენარეთა ოჯახი. მეტწილად ხეები ან ბუჩქებია, იშვიათად მოპირისპირედ განლაგებული მარტივი ან რთული ფოთლები აქვთ, რომლებივ წერტილოვანი ეთერზეთოვანი ჯირკვლებითაა მოფენილი.

ოჯახი მოიცავს 150-მდე გვარის 1600-მდე სახეობას, რომლებიც უმთავრესად ტროპიკებსა და სეუბტრიპიკებშია გავრცელებული. საქართველოში 2 გვარის 4 სახეობაა.

ტეგანისებრთა ზოგი სახეობა სამკურნალოა, ზოგი დეკორატიული, ზოგი (იფნურა) კანის სიდამწვრეს იწვევს, ზოგს ძვირფასი მერქანი აქვს (ტროპიკულ ქვეყნებში). კულტურულ მცენარეთაგან ამ ოჯახს განეკუთვნება ფორთოხალი, ლიმონი, მანდარინი და სხვა.
ეკალაურის განძი

ეკალაურის განძი — ძვ. წ. საუკუნის ბრინჯაოს ნივთების განძი. აღმოჩნდა 1960 წელს სოფელ ერგეს (ხელვაჩაურის მუნიციპალიტეტი), ეკალაურის უბანში, ადგილ ხორჩენაზე.

აღწერილობა
განძი შედგებოდა ბრინჯაოს 2 ცული, 4 თოხი, 2 წალდი და 1 უფორმო ზოდი. ერთი წალდი დაზიანებულია. განძი დაცულია ხარიტონ ახვლედიანის სახელობის აჭარის სახელმწიფო მუზეუმში (კოლექცია №963/6802-971/6810).

ეკლაურის განძის ერთ-ერთი ცულისათვის დამახასიათებელია შვეტილი ტანი და თითქმის სიმეტრიული, ორფრთიანი პირი, ხოლო მეორისათვის შუა წელში ოდნავ მოხრილი სწორი შუბლი, ცალფრთიანი პირი და ორფერდა, მასიური ყუა. პირველი ცული სახეობისაა, ხოლო მეორე უფრო ქვესახეობას ეკუთვნის. ოთხივე თოხი ტრაპეციის ფორმისაა და ფართოპირიანი.
ზღვარი (ტელესერიალი)

„ზღვარი“ ( — სამეცნიერო-ფანტასტიკური ჟანრის ამერიკული სერიალი, რომლის რეჟისორია ჯეი ჯეი აბრამსი. მისი პრემიერა გაიმართა 2008 წლის 9 სექტემბერს აშშ-ის ტელეარხ -ზე. მოგვიანებით იგი იხილეს ავსტრალიაშიც. თავდაპირველად ეპიზოდები უფრო დიდი ხანგრძლივობის იყო, ვიდრე სხვა სტანდარტულ ტელესერიალებში. ეს გახდა მიზეზად რეკლამების შემცირებისა, რამაც შემქმნელებს საშუალება მისცა, დაემატებინათ დაახლოებით ყოველ ეპიზოდში დაახლოებით ექვსი წუთი. სერიალი გაგრძელდა მეხუთ, საბოლოო სეზონამდე.
მიუნხენ 1860 (საფეხბურთო კლუბი)

1860 — სპორტული კლუბი გერმანიის ქალაქ - მიუნხენიდან. კლუბის ოფისი განთავსებულია მიუნხენის რაიონ - გიზინგში. კლუბი პირველად დაფუძნდა 1848 წლის 15 ივლისს, თუმცა პოლიტიკურმა გარემოებებმა კლუბის დაშლა გამოიწვია. ის ხელახლა 1860 წლის 17 მაისს დაფუძნდა. კლუბის ფერებად ითვლება მწვანე და ოქროსფერი, თუმცა კლუბის მაისურის ფერებია ცისფერი და თეთრი. კლუბის წევრთა რაოდენობა დაახლოებით 20 000 ადამიანს ითვლის.

ეროვნული და არა მარტო ეროვნული, საერთაშორისო აღიარება კლუბმა 1960 - იან წლებში მოიპოვა, როდესაც კლუბმა მოიპოვა გერმანიის თასი (1964 წელი), ბუნდესლიგა (1966 წელი), გააღწიეს თასების მფლობელთა თასის ფინალში 1965 წელს, სადაც "უემბლის" სტადიონზე 100 000 მაყურებლის თვალწინ დამარცხდნენ ლონდონის "ვესთ ჰემის" წინააღმდეგ 0:2; გარდა ამისა, კლუბმა გერმანიის თასზე იმარჯვა 1942 წელს და იყო მეორე ადგილოსანი გერმანიის ჩემპიონატში 1931 და 1967 წლებში.

კლუბის ამჟამინდელი საშინაო სტადიონია "ალიანც არენა", რომელზედაც საშინაო მატჩებს ასევე მართავს მიუხნენის "ბაიერნი". სტადიონის გარე განათება დამოკიდებულია იმაზე, თუ რომელი მიუნხენური კლუბი მართავს მატჩს. თუ ეს კლუბი მიუნხენ 1860 - ია, სტადიონი ლურჯ ფერებშია განათებული, თუ "ბაიერნი" - წითელში. კლუბმა პირველი მატჩი ამ არენაზე 2005 წლის 30 მაისს ამხანაგური მატჩი გერმანული ნიურნბერგის წინააღმდეგ გამართა. სტადიონმა ასევე უმასპინძლა მსოფლიოს 2006 წლის ჩემპიონატის გახსნით მატჩს გერმანიასა და კოსტრა რიკის ნაკრებებს შორის. ასევე ამ სტადიონზე ჩატარდა კიდევ სამი ჯგუფური ეტაპის მატჩი, მერვედფინალური დაპირისპირება გერმანიის ნაკრებსა და შვედეთის ნაკრებს შორის. უკანასკნელი მატჩი, რომელსაც ამ მსოფლიოს ჩემპიონატზე "ალიანც არენამ" უმასპინძლა, ეს იყო ნახევარფინალური დაპირისპირება საფრანგეთის ნაკრებსა და პორტუგალიის საფეხბურთო ნაკრებებს შორის გაიმართა. "ალიანც არენამდე" კლუბი "ოლიმპიაშტადიონზე" ასპარეზობდა.

მიუნხენური დერბი ერთ - ერთი ყველაზე საინტერესოა ყურებადობის თვალსაზრისით გერმანიაში, თუმცა მას ყველაზე საინტერესოს ნამდვილად ვერ ვუწოდებთ. ბოლოს ეს ორი მიუნხენური კლუბი ერთმანეთს 2007/08 წლების სეზონში გერმანიის თასის 1/4 ფინალურ ეტაპზე გადაეყარნენ, სადაც "წითლებმა" მინიმალური სხვაობით იმარჯვეს.

ცნობილი ყოფილი ფეხბურთელები: ლარს და სვენ ბენდერები (გერმანია); დავორ შუკერი (ხორვატია); ტომას ჰესლერი (გერმანია); იენს იერემისი (გერმანია); რუდი ფიოლერი (გერმანია); მარტინ მაქსი (გერმანია); აბედი პელე (განა).

მიუნხენ 1860 არის ერთადერთი ბავარიული კლუბი, რომელმაც შეძლო ბავარიული ლიგის მოგება, როგორც პირველი, ასევე სარეზერვო შემადგენლობებით.

მიუხედავად იმისა, რომ კლუბი ცნობილია, როგორც საფეხბურთო ორგანიზაცია, მასში ასევე გაწევრიანებულია სპორტის სხვადასხვა სახეობები, რომლეთა ანგარიშზეც არის ასეულობით გერმანიის ჩემპიონობა და სამი ოლიმპიური ოქროს მედალი.

მიუნხენ 1860–ის ეკიპირების სპონსორია გერმანული სპორტული საქონლის მწარმოებელი "". 2013 წლის სექტემბერში კი ოფიციალურად გამოცხადდა, რომ ბრიტანული მანქანების მწარმოებელი კომპანია "ასტონ მარტინი" გახდა კლუბის ოფიციალური სპონსორი.

მოთამაშეები
ტიტულები
ნაციონალური
ბუნდესლიგა (1): 1966
ბუნდესლიგის ვიცე ჩემპიონები (2): 1931, 1967
მე–2 ბუნდესლიგა (1): 1979

გერმანიის თასი:
გამარჯვებული (2): 1942, 1964

ევროპა
უეფას თასების მფლობელთა თასი:
ფინალისტი (1): 1965
ანა ჩაკვეტაძე

ანა ჩაკვეტაძე ( დ. 5 მარტი, 1987, მოსკოვი, რსფსრ, სსრკ) — ქართული წარმოშობის რუსი ყოფილი პროფესიონალი ჩოგბურთელი, მსოფლიოს ყოფილი მეხუთე ჩოგანი.

ჩაკვეტაძემ კარიერაში -ის 8 ტურნირი მოიგო ერთეულთა თანრიგში. მისი საუკეთესო მიღწევა დიდი სლემის ტურნირებზე, იყო აშშ-ის ღია პირველობის ნახევარფინალში გასვლა 2007 წელს. სანაკრებო დონეზე, ჩაკვეტაძეს ორჯერ აქვს მოგებული ფედერაციის თასი რუსეთის ნაკრებთან ერთად.

კარიერა ანამ 2013 წელს 26 წლის ასაკში დაასრულა, ზურგის ქრონიკული ტრავმების გამო.

პირადი ცხოვრება
ანას მამა ჯამბული ქართველია, ხოლო დედა ნატალია რუსი. ჰყავს უმცროსი ძმა რომანი. უფროსი ძმა ვაჟა, რომელიც პროფესიონალი ფეხბურთელი იყო, ავტოავარიაში 2000 წელს დაიღუპა.

ჟურნალისტის დასმულ კითხვაზე, „გრძნობთ თუ არა, რომ თქვენს ძარღვებში ქართული სისხლი ჩქეფს“ – ანამ შემდეგი უპასუხა:

2011 წლის 11 დეკემბერს, ანა კენჭს იყრიდა რუსეთის სახელმწიფო დუმაში პარტია „პრავოე დელო-ს“ სიით, თუმცა იგი არ იქნა არჩეული. 2012 წლის რუსეთის საპრეზიდენტო არჩევნებში, ანა მხარს უჭერდა მიხეილ პროხოროვის კანდიდატურას.

ჩაკვეტაძე ტელეკომპანია -ზე მუშაობს კომენტატორად.

ადგილი რეიტინგში წლის ბოლოს
სტატისტიკა და მიღწევები
პრემიერ სავალდებულო/პრემიერ 5-ს ფინალები
ერთეულები: 1 (1–0)
წყვილები: 1 (0–1)
(დ) – დახურული კორტი

-ის ტურნირების ფინალები
ერთეულები: 9 (8 გამარჯვება, 1 მარცხი)
წყვილები: 6 (6 მარცხი)
ფედერაციის თასის ფინალები: 2 (2–0)
მთავარ ტურნირებზე ასპარეზობის შედეგები ერთეულებში
ჩაკვეტაძის ურთიერთშეხვედრების შედეგები ტოპ-10-ის ჩოგბურთელებთან
უბაუდ ალაჰ იბნ ალ-ჰაბჰაბი

უბაუდ ალაჰ იბნ ალ-ჰაბჰაბი — ომაიანთა ოფიციალური წარმომადგენელი ეგვიპტეში 724 - 734 წლებში, ხოლო 734 - 741 წლებში კაირუანში იფრიკიას მმართველი. მისი მმართველობის პერიოდში მოხდა ბერბერთა აჯანყება, რის შემდეგაც მაღრიბმა და ალ-ანდალუსიამ დამოუკიდებლობა მოიპოვეს.

უბაუდი წარმოშობით იყო კურაიშების ტომიდან. ის წარმოადგენდა განთავისუფლებული მონის შვილიშვილს, თუმცა იყო ღრმად განათლებული და პატივცეული ადამიანი. მისი კარიერის განმავლობაშ ის გამოირჩეოდა მომთმენი და თავმდაბალი დამოკიდებულებით ძლიერთა მიმართ, ხოლო მეორე მხრივ თავის ქვეშევრდომებში ცნობილი იყო როგორც უსიამოვნო და უხეში პიროვნება, განსაკუთრებით არა არაბების მიმართ.

მის შემცვლელად აფრიკიაში 741 წელს დაინიშნა ქულთუმ იბნ ლიად ალ-კაზი
ტელენომუსები

ტელენომუსები — სიფრიფანაფრთიანი მწერების გვარი -თა ოჯახისა. აქვთ შავი სხეული, რომლის სიგრძე 0,7—1,5 მმ აღწევს. პარაზიტობენ პეპლების, ბაღლინჯოებისა და ბუზების კვერცხებში. ბუნებრივ პირობებში მრავალი მავნე მწერის რაოდენობის ერთ-ერთი ძირითადი რეგულატორია. ლაბორატორიებში ამრავლებენ მავნებლების წინააღმდეგ ბიოლოგიური ბრძოლისათვის.
მათე ცინცაძე

მათე ცინცაძე (დ. 7 იანვარი, 1995, ფოთი) — ქართველი ფეხბურთელი, „ჟეტსუს“ ნახევარმცველი. 2014 წლის სექტემბრიდან გამოძახებულია საქართველოს ეროვნული ნაკრების რიგებში.

კარიერა
მათემ ფეხბურთის თამაში ფოთში დაიწყო, შემდეგ კარიერა თბილისის „ლოკომოტივში“ განაგრძო, სადაც მან 6 წელი გაატარა. 2013-2014 წლების სეზონის დასაწყისში ქუთაისის „ტორპედოში“ გადაბარგდა, თანაგუნდელებთან ერთად. ამასთან ერთად იგი ჯერ 17 წლამდე, შემდეგ 19 წლამდე ფეხბურთელთა ნაკრების ლიდერად ჩამოყალიბდა. იმავე სეზონის ზამთრის სატრანსფერო ფანჯრისას მათე თბილისის „დინამომ“ შეიძინა.

ტიტულები
საქართველოს ჩემპიონი (2): 2013/2014, 2015/2016
საქართველოს თასის გამარჯვებული (3): 2013/2014, 2014/2015, 2015/2016, 2018, 2022
საქართველოს სუპერთასის გამარჯვებული (2): 2014/2015 2015/2016
ტენდიპედიასებრნი

ტენდიპედიასებრნი — ორფრთიანი მწერების ოჯახი. მათი სხეულის სიგრძე 1,5—15 მმ აღწევს. აქვთ გრძელი ფეხები, ფრთისებრი ულცაშები. ოჯახში 2000-ზე მეტი სახეობაა. გავრცელებულია ყველგან. მატლები და ჭუპრები ბინადრობენ მტკნარ წყალსატევში, ზღვასა და ოკეანეში. მატლები იკვებებიან წყალმცენარეებით, ბაქტერიებით, დეტრიტით. ზოგი მტაცებელია, იშვიათად — პარაზიტი. ფსკერული მატლები მტკნარი წყლის თევზების ძირითადი საკვებია.
ტენტაკულიტები

ტენტაკულიტები — ამომწყდარი ზღვის მოლუსკების კლასი. ცხოვრობენ სილურულ და დევონურ პერიოდებში. ჰქონდათ 3—7 სმ სიგრძის, კონუსისებრი, გლუვი ან სკულპტურირებული ნიჟარა, რომლის ღრუ განივი ტიხრებით დაყოფილი იყო კამერებად. ყველაზე დიდ, წინა კამერაში მოლუსკის სხეული იყო. ტენტაკულიტების მნიშვნელობა აქვთ დევონური პერიოდის ნალექების სტრატიგრაფიისათვის.
ჟერარდ სარაგოსა

ჟერარდ სარაგოსა მულეტი (; დ. 20 იანვარი, 1982) — ესპანელი ფეხბურთის მწვრთნელი.

კარიერა
16 წლის ასაკიდან შეუდგა სამწვრთნელო საქმიანობას. თავიდან საკუთარ ქალაქში, ტარაგონის გუნდს წვრთნიდა რვა წლის განმავლობაში. შემდეგ კატალონიის ასაკობრივ ნაკრებებს ხელმძღვანელობდა, სადაც ესპანეთის ჩემპიონობა მოიპოვა. ხელმძღვანელობა უწევდა „ბარსელონას“ და „ესპანიოლის“ ახალგაზრდა ფეხბურთელების, რომელთა წყალობით შეძლეს ქვეყნის მასშტაბით ამ წარმატებების მიღწევა. შემდეგ სამუშაოდ კატარში გადაინაცვლა, სადაც სკაუტად მუშაობდა და აფრიკის სხვადასხვა ქვეყნიდან ჩაყავდა ფეხბურთელები კატარში. სულ აზიურ საფეხბურთო აკადემიაში 4 წელიწადი გაატარა.

ყატარში სკაუტად მუშაობის ბოლო წელი სენეგალში გაატარა. ამის მერე „ესპანიოლის“ 16 და 23-წლამდე გუნდებშიც იმუშავა.

2012–2013 წლებში წვრთნიდა თბილისის ლოკომოტივს, 2013 წლიდან თავკაცობდა ქუთაისის „ტორპედოს“. 2014 წლიდან იგი რევაზ ძოძუაშვილმა ჩაანაცვლა.
ლევან შენგელია

ლევან შენგელია (დ. 27 ოქტომბერი, 1995, სამტრედია) — ქართველი ფეხბურთელი, ბერძნული „ოფისა“ და საქართველოს ეროვნული ნაკრების მარჯვენა გარემარბი და შემტევი ნახევარმცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.

საკლუბო კარიერა
პროფესიონალური კარიერა 2013 წელს გორის „დილას“ მეორე გუნდში დაიწყო, რომლის შემადგენლობაშიც პირველად იმავე წლის 31 აგვისტოს ეროვნული ლიგა 2-ის პირველი ტურის შეხვედრაში გამოვიდა მინდორზე. მატჩი, რომელშიც ერთმანეთს თბილისის სტუ და გორის „დილა“ 2 დაუპირისპირდნენ, სპორტ-კომპლექს „შატილის“ მოედანზე გაიმართა და ფრედ 2–2 დამთავრდა.

თავისი პირველი გოლი იმავე წლის 12 სექტემბერს ეროვნული ლიგა 2-ის მესამე ტურის შეხვედრაში გაიტანა. მატჩი, რომელშიც ერთმანეთს ბათუმის „დინამო“ და გორის „დილა“ 2 დაუპირისპირდნენ, „ჩელე არენაზე“ გაიმართა და ბათუმელთა გამარჯვებით 3–1 დამთავრდა.

სანაკრებო კარიერა
2013 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2019 წლის 7 ოქტომბერს, ევროპის ჩემპიონატის შესარჩევი ეტაპის ფარგლებში, ირლანდიის ეროვნული ნაკრების წინააღმდეგ გამართულ შეხვედრაში შედგა, როდესაც მატჩის 73-ე წუთზე გიორგი ქვილითაია შეცვალა.

თავისი პირველი გოლი ეროვნული ნაკრების მაისურით, კვიპროსის ეროვნული ნაკრების წინააღმდეგ, ევროპის ჩემპიონატის შესარჩევი ეტაპის ფარგლებში გამართულ შეხვედრაში, 2023 წლის 15 ოქტომბერს გაიტანა. მატჩი მიხეილ მესხის სტადიონზე გაიმართა და მასპინძელთა გამარჯვებით 4–0 დამთავრდა.

სანაკრებო სტატისტიკა
მიღწევები
საკლუბო
დინამო თბილისი
საქართველოს ვიცე-ჩემპიონი: 2018

ჯილდოები
ღირსების ორდენი: 2024
ბექა ქურდაძე

ბექა ქურდაძე (დ. 24 იანვარი, 1997) — ქართველი ფეხბურთელი, საფეხბურთო კლუბ „თელავის“ მეკარე.

უთამაშია საქართველოს 17, 19 და 21 წლამდე ფეხბურთელთა ნაკრებებში. სხვადასხვა დროს იცავდა „საბურთალოს“, „ლოკომოტივის“, „გაგრას“, „სამტრედიას“ და „სამგურალის“ ღირსებას.

საკლუბო კარიერა
2018 წელს ქურდაძემ „საბურთალოს“ რიგებში ეროვნული ლიგა მოიგო. 2019 წლის 27 იანვარს „საბურთალოდან“ „გაგრას“ შეუერთდა. 2019 წლის სეზონში „გაგრას“ რიგებში ეროვნულ ლიგა 2-ში 35 შეხვედრა ჩაატარა, საიდანაც 14-ში კარის მშრალად შენახვა მოახერხა, რაც სეზონის საუკეთესო შედეგი იყო. 2020 წლის 17 იანვარს ქურდაძე წყალტუბოს „სამგურალს“ შეუერთდა.

2022 წლის 14 ივლისს „გაგრა“ დატოვა. 2022 წლის 16 ივლისს „საბურთალოში“ დაბრუნდა. 2022 წლის 16 დეკემბერს ქურდაძემ „საბურთალოს“ რიგები დატოვა.

სანაკრებო კარიერა
2013 წლის 11 ნოემბერს საქართველოს 19 წლამდელთა ნაკრებში ბექა ქურდაძის დებიუტი შედგა. საქართველოს ნაკრებმა უელსი ანგარიშით 5-1 დაამარცხა. ქურდაძე დებიუტის მომენტში 16 წლისა და 9 თვის იყო.

2015 წლის 3 ივნისს შედგა ბექა ქურდაძის დებიუტი საქართველოს 21 წლამდე ფეხბურთელთა ნაკრებში. საქართველოს ნაკრებმა „სტადიო სერევალეზე“ გამართულ შეხვედრაში მასპინძელი სან-მარინოს ნაკრები 3-0 დაამარცხა. ქურდაძე დებიუტის მომენტში 18 წლისა და 4 თვის იყო.

მატჩები ეროვნულ ნაკრებში
19 წლამდელთა ეროვნული ნაკრები
21 წლამდელთა ეროვნული ნაკრები
სატრანსფერო ღირებულება
ბექა ქურდაძის სატრანსფერო ღირებულება 2023 წლის მაისის მონაცემებით 75 000 ევროა.

ტიტულები
საკლუბო
საბურთალო (1)
ეროვნული ლიგა: 2018

სამურალი
საქართველოს საფეხბურთო თასის ფინალისტი: 2020
ჯემალ ტაბიძე

ჯემალ (ჯიმი) ტაბიძე (დ. 18 მარტი, 1996) — ქართველი ფეხბურთელი, საფეხბურთო კლუბ მაჰაჩყალის „დინამოსა“ და საქართველოს ეროვნული ნაკრების მცველი. 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.

საკლუბო კარიერა
ტაბიძემ პროფესიული კარიერა „საბურთალოში“ დაიწყო, ხოლო 2015 წლის ზაფხულში ბელგიის ჩემპიონ „გენტში“ ჩაირიცხა 2017 წლის 1 ივლისიდან თამაშობს რუსულ კლუბ „უფაში“.

სანაკრებო კარიერა
ჯემალ ტაბიძის დებიუტი საქართველოს ეროვნულ ნაკრებში შედგა 2017 წლის 23 იანვარს უზბეკეთის ეროვნული ნაკრების წინააღმდეგ მატჩში.

სანაკრებო სტატისტიკა
მიღწევები
ურალი
რუსეთის თასის ფინალისტი: 2016–17

დინამო თბილისი
საქართველოს ჩემპიონი: 2022
საქართველოს სუპერთასის მფლობელი: 2023

ჯილდოები
ღირსების ორდენი: 2024
კავკასიონი (მთვარე)

კავკასიონი, კავკასიის მთები — უსწორმასწორო ქედი მთვარის ხილული მხარის ჩრდილო-აღმოსავლეთით . სხვადასხვა წყაროების მიხედვით ქედის სიგრძე 455 კმ-დან 550 კმ-მდეა. ქედის უმაღლესი წერტილი დაახლოებით 3,65 კმ სიმაღლეზე მდებარეობს. კავკასიონი და აპენინები აღმოსავლეთიდან წვიმების ზღვის გარშემო წრეს კრავენ, რითაც მას მოწმენდილობის ზღვისგან გამოყოფენ, ხოლო სამხრეთ-აღმოსავლეთი მიმართულებით ორთქლის ზღვისგან. მთებისგან ჩრდილოეთით მდებარეობს არისტოტელეს კრატერი, ევდოქსის კრატერი კი თვითონ მთებშია. მთები მდებარეობენ 30,53° — 44,26° ჩ.გ., 6,06° — 14,27° ა.გ. სელენოგრაფიული კოორდინატებით შემოსაზღვრულ რაიონში.

სახელი
თავისი სახელწოდება ქედმა საუკუნის შუა პერიოდში მიიღო, პოლონელი ასტრონომის იან ჰეველიუსის შეთავაზების შემდეგ, რომ მთვარის მთებისთვისაც იგივე სახელები ეწოდებინათ, რასაც დედამიწაზე უწოდებდნენ. ამ ქედისთვის კავკასიონის საპატავისაცემლოდ სახელის წოდება გერმანელი ასტრონომის იოჰან მედლერის იდეა იყო, აღსანიშნავია, რომ ქედის არც ერთი მწვერვალისთვის ინდივიდუალური სახელი არ უბოძებიათ.

საკითხი მთვარის მთების წარმოშობის შესახებ, მათ შორის კავკასიონისაც, ჯერ კიდევ კამათს იწვევს. არსებობენ მეტეორიტული და ვულკანური ჰიპოთეზები, რომელნიც სხვადასხვაგვარად ხსნიან მთვარეზე მთების წარმოშობას.

პანორამა
გარფილდი

გარფილდი — კომიქსი, რომელიც შექმნა ჯიმ დეივისმა. ქვეყნდება 1978 წლის 19 ივნისის შემდეგ. სახელი „გარფილდი“ ავტორმა დაარქვა კატას თავისი ბაბუის პატივსაცემად. კომიქსს სამი მთავარი პერსონაჟი ჰყავს: თავად კატა, მისი პატრონი და პატრონის ძაღლი (ოდი). კომიქსს ეკუთვნის გინესის რეკორდი, როგორც ყველაზე პოპულარულ და ხშირადბეჭდვად კომიქსს.
ანა ივანოვიჩი

ანა ივანოვიჩი (; დ. 6 ნოემბერი, 1987, ბელგრადი, სერბეთის სოციალისტური რესპუბლიკა, იუგოსლავია) — სერბი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი.

ივანოვიჩს 1 დიდი სლემის ტურნირი აქვს მოგებული – 2008 წელს, მან საფრანგეთის ღია პირველობის ფინალში რუსი დინარა საფინა ორ სეტში დაამარცხა. ამ გამარჯვებით, ივანოვიჩი გახდა პირველი სერბი ქალი ჩოგბურთელი, რომელმაც დიდი სლემის ტურნირის მოგება შეძლო. ჯამში მან კარიერაში -ის 15 ტურნირი მოიგო ერთეულებში. სერბი ჩოგბურთელი 12 კვირის განმავლობაში იკავებდა მსოფლიო რეიტინგში პირველ ადგილს.

საფრანგეთის ღია პირველობის მოგების შემდეგ, ივანოვიჩმა ზედიზედ 17 დიდი სლემის ტურნირზე ვერ შეძლო მეოთხედფინალამდე მიღწევა. ერთ-ერთ მიზეზად, მან გადამეტებული ყურადღება და წნეხი დაასახელა. შედეგები სერბმა 2014 წლიდან გააუმჯობესა, როდესაც დიდი სლემის მეოთხედფინალთან და ნახევარფინალთან ერთად, ოთხი ტურნირი მოიგო. ივანოვიჩმა კარიერა 2016 წელს 29 წლის ასაკში დაასრულა.

სტატისტიკა და მიღწევები
დიდი სლემის ტურნირების ფინალები: 3 (1–2)
იოჰან ბოსკამპი

იოჰანეს 'იოჰან'/'იან' ბოსკამპი (დ. 21 ოქტომბერი, 1948, როტერდამი) — ვეტერანი გერმანელი ფეხბურთელი და მწვრთნელი. ამჟამად იგი არის სპორტული კომენტატორი ორ, გერმანულ და ბელგიურ სატელევიზიო არხებზე. გერმანელები მას მიმართავენ როგორც იანი, ხოლო ბელგიელები როგორც იოჰანი.

ტიტულები
მოთამაშის
ფეიენოორდი
ერედივიზია ჩემპიონი:1968–69, 1970–71, 1973–74.
ნიდერლანდების თასი გამარჯვებული: 1969
საკონტინენტთაშორისო თასი გამარჯვებული: 1970
უეფა–ს თასი გამარჯვებული: 1974

მოლენბიკი
ბელგიის პირველი დივიზიონი ჩემპიონი: 1974–75
ბელგიის თასი გამარჯვებული: 1975

მწვრთნელის
ანდერლეხტი
ბელგიის პირველი დივიზიონი ჩემპიონი: 1992–93, 1993–94, 1994–95.

დინამო თბილისი
უმაღლესი ლიგა ჩემპიონი: 1998–99
ტერედო

ტერედო, გემის ჭია — ზღვის ორსაგდულიანი მოლუსკები. იისმაგვარი სხეული აქვს, წინა ნაწილი დაფარულია ორსაგდულიანი პატარა ნიჟარით, რითაც ხვრეტს ხის ნაწილებს. სახლდება გემის ხის ფსკერზე, ჰიდროტექნიკურ ნაგებობზე, აკეთებს მათში სავალ გზებს, რითაც საგრძნობი ზიანი მოაქვთ. გავრცელებულია ტროპიკულ და ზომიერი სარტყლის ზღვებში. საქართველოში შავი ზღვის პირა წყლებში ბინადრობს.
ტერენტი გრანელი (გაზეთი)

„ტერენტი გრანელი“ — ქართული გაზეთი, ტერენტი გრანელის შემოქმედებისადმი მიძღვნილი ერთდღიური გამოცემა. გამოვიდა თბილისში 1924 წლის 21 დეკემბერს, რედაქტორი — თ ჩიქვანაია. გაზეთში გამოქვეყნებულ სტატიებსა და წერილებში ქართველმა მწერლებმა და საზოგადო მოღვაწეებმა მაღალი შეფასება მისცეს ტერენტი გრანელის პოეზიას. დაბეჭდილია დ. ახვლედიანის, ვ. ბარნოვის, თ. ბორელის (კეშელავა), ვ. დაისელის (ი ბაბუაძე), პოლიო ირეთელის, კ. კაპანელის (ჭანტურია), გ. ნადირაძის, ვ. ნორაკიძის, გ. შავიშვილის, დ. კობიძის წერილები, სტატიები და ლექსები, აგრეთვე ტ. გრანელის ლექსები და პოეტისადმი საქართველოს სხვადასხვა კუთხიდან მოსული მისალმებანი.
შავი ადამიანი

„შავი ადამიანი“ — სერგეი ესენინის პოემა. პირველად გამოქვეყნდა ჟურნალ „ახალ სამყაროში“ (მოსკოვი, 1926, № 1, იანვარი).

პოემის ჩანაფიქრი ესენინს გაუჩნდა 1922-1923 წლებში საზღვარგარეთში მოგზაურობისას. ესენინი იხსენებდა პუშკინის „პატარა ტრაგედია“ მოცარტისა და სალიერის გავლენას თავის პოემაზე. ესენინმა „შავი ადამიანი“ წაიკითხა 1923 წლის შემოდგომაზე, სამშობლოში დაბრუნების შემდეგ. 1925 წლის ნოემბერში ესენინმა გადაამუშავა პოემა. მათ, ვისაც პოემა უკვე გაგონილი ჰქონდათ, აღნიშნეს, რომ გამოქვეყნებული ტექსტი იმაზე უფრო ნაკლებად ტრაგიკული და დიდი იყო, ვიდრე ის, რომელიც ესენინმა წაიკითხა.
სნუკერისტების მსოფლიო რეიტინგი

სნუკერისტების მსოფლიო რეიტინგი — მეინ-ტურის სეზონის განმავლობაში პროფესიონალი სნუკერისტების რეიტინგის განაწილების ოფიციალური სისტემა. არსებობს წინასწარი რეიტინგი, რეიტინგი მიმდინარე სეზონზე და ოფიციალური რეიტინგი, რომელიც ძირითადია. ოფიციალური რეიტინგი წარმოადგენს ქულათა ჯამს, რომლებიც მოთამაშეებმა წინა ორი სეზონის განმავლობაში დააგროვეს. წინასწარი რეიტინგი — ქულათა ჯამი, რომელიც მოთამაშემ დააგროვა მიმდინარე და წინა სეზონის განმავლობაში; ამ რეიტინგს არ აქვს ფაქტობრივი ძალა, მას უბრალოდ დამხმარე ფუნქცია აქვს. მიმდინარე სეზონის (ერთწლიანი) რეიტინგი ყველაზე ზუსტად ასახავს სნუკერისტების შედეგების ამჟამინდელ მდგომარეობას და, შესაბამისად, მოიცავს მხოლოდ მიმდინარე სეზონის ქულებს.
ლი ნა (ჩოგბურთელი)

ლი ნა (; დ. 26 თებერვალი, 1982, უხანი ჩინეთი) — ჩინელი ყოფილი პროფესიონალი ჩოგბურთელი, მსოფლიოს ყოფილი მეორე ჩოგანი.

ლი ნას 2 დიდი სლემის ტურნირი აქვს მოგებული – 2011 წელს, მან საფრანგეთის ღია პირველობა, ხოლო 2014 წელს ავსტრალიის ღია პირველობა მოიგო. ამ გამარჯვებით, იგი გახდა პირველი ჩინელი ჩოგბურთელი, კაცი თუ ქალი, რომელმაც დიდი სლემის ტურნირის მოგება შეძლო. ჯამში მან კარიერაში -ის 9 ტურნირი მოიგო ერთეულებში.

ჩინელმა ჩოგბურთელმა კარიერა 2014 წლის 19 სექტემბერს, ქრონიკული ტრავმების გამო დაასრულა.

სტატისტიკა და მიღწევები
დიდი სლემის ტურნირების ფინალები: 4 (2–2)
წლის შემაჯამებელი ტურნირის ფინალი: 1 (0–1)
(დ) – დახურული კორტი
ატერიის კულტურა

ატერიული კულტურა — ტერმინით არქეოლოგები აღნიშნავენ მეზოლითის ხანის არქეოლოგიურ ინდუსტრიას, რომელიც ატლასის მთიანეთში და ჩრდილოეთ საჰარაში მუსტიეს კულტურისგან წარმოიშვა.

ქვის იარაღებს სავარაუდოდ თანამედროვე ადამიანები აწარმოებდნენ, როგორც ეს მაროკოს ატლანტის ოკეანის სანაპიროდან ეგვიპტემდე ტერიტორიაზე აღმოჩენილი არქაიკული ადამიანების ნაშთებისგან ჩანს. ატერიული კულტურის ნამოსახლარები დაახლოებით ითვლიან 82 000 წელს.

ნიმუშები
ჰანა და მისი დები

ჰანა და მისი დები — ვუდი ალენის 1986 წლის კომედია.

სიუჟეტი
ფილმის გმირები არიან ჰანა და მისი ორი და, ლი და ჰოლი. ჰანა ცნობილი მსახიობია, ის ამავდროულად მოსიყვარულე და, სამაგალითო დედა და ლამაზი ქალია. ჰანას მეუღლე ელიოტი ხვდება, რომ მას სინამდვილეში ლი უყვარს. ლი ჰანას დაა. ის ფრედერიკის, ასაკში შესული მიზანთროპი ხელოვანის პატრნიორია. ლი ფრედერიკს ელიოტის გამო მიატოვებს. ჰანას კიდევ ერთი და ჰოლი კი მსახიობობასა და მწერლობაზე ოცნებობს. ის ხვდება მიკის, მელანქოლიურ ტელეპროდიუსერს, რომელიც ადრე ჰანას ქმარი იყო. ფილმის მოქმედება ვითარდება მადლიერების დღიდან ერთი წლის განმავლობაში, შემდგომ დღესასწაულამდე, როცა ოჯახი კვლავ ერთად შეიკრიბება.

როლებში
ვუდი ალენი - მიკი
მია ფეროუ - ჰანა
მაიკლ კეინი - ელიოტი
კერი ფიშერი - ეიპრილი
დაიან ვისტი - ჰოლი
მაქს ფონ სიუდოვი - ფრედერიკი
ბარბარა ჰერში - ლი
ჯონ ტურტურო - მწერალი

ჯილდოები
ოსკარი
საუკეთესო მსახიობი კაცი მეორეხარისხოვან როლში: მაიკლ კეინი
საუკეთესო მსახიობი ქალი მეორეხარისხოვან როლში: დაიან ვისტი
საუკეთესო ორიგინალური სცენარი: ვუდი ალენი

საუკეთესო რეჟისორი: ვუდი ალენი
საუკეთესო ორიგინალური სცენარი: ვუდი ალენი

ოქროს გლობუსი
საუკეთესო მიუზიკლი ან კომედია
ვასილ მაისურაძე

ვასილ მაისურაძე (დ.10 იანვარი, 1971) — ქართველი ფეხბურთის მწვრთნელი. წვრთნიდა თბილისის „დინამოს“ დუბლებს და მეორე გუნდს. 2011 წლიდან 2020 წლის ჩათვლით საქართველოს სხვადასხვა ასაკობრივი ნაკრების მთავარი მწვრთნელი იყო. 2012 წელს საქართველოს 17-წლამდე ნაკრებმა ევროპის ჩემპიონატის ფინალურ ეტაპზე სწორედ ვასილ მაისურაძის ხელმძღვანელობით ითამაშა და ევროპის ოთხ საუკეთესო გუნდს შორის მოხვდა. 2018–2020 წლებში საქართველოს 20-წლამდე ნაკრების, ხოლო შემდეგ საქართველოს 21-წლამდე ნაკრების მთავარი მწვრთნელის პოზიციაზე მუშაობდა.

მიღწევები
დუბლების ლიგის ჩემპიონი: 2011–2012, 2012–2013
მაროკო-საქართველოს ურთიერთობები

მაროკო-საქართველოს ურთიერთობები — წარმოადგენს ურთიერთობებს მაროკოსა და საქართველოს შორის. მაროკოსთან დიპლომატიური ურთიერთობები დამყარდა 1992 წლის 30 ივლისს.

მაროკოს ელჩები საქართველოში
აბდელჯალილ სობრი (რეზიდენციით კიევში) 2005 წლის 17 ოქტომბრიდან - დღემდე

ვიზიტები საქართველოდან
2010 წლის 27 ოქტომბერი — საქართველოს პრეზიდენტის მიხეილ სააკაშვილის ვიზიტი მაროკოში (მსოფლიო ეკონომიკური ფორუმი);
2010 წლის 13-14 ნოემბერი — საქართველოს საგარეო საქმეთა მინისტრის გრიგოლ ვაშაძის ვიზიტი მაროკოში (საერთაშორისო კონფერენცია „სამხრეთის ფორუმი"- 2010).